**ОБЩИНСКА ИЗБИРАТЕЛНА КОМИСИЯ РАДОМИР**

**Протокол № 44/08.01.2024г.**

Днес 08.01.2024 г. от 17:00 ч. се проведе заседание на ОИК Радомир.

На заседанието присъстват:

|  |  |  |
| --- | --- | --- |
|  | **Председател** | **Катя Василева Иванова** |
|  | **Зам. Председател** | **Анна Николаева Софрониева** |
|  | **Зам. Председател** | **Мариана Димчова Симеонова** |
|  | **Зам. Председател** | **Теменужка Кирилова Михайлова** |
|  | **Секретар** | **Радосвета Емилова Кирова** |
|  | **Член** | **Вероника Бойкова Серафимова** |
|  | **Член** | **Владин Василев Владимиров** |
| **8.** |  **Член** | **Людмила Миткова Петрова** |
| **9.** | **Член** | **Славка Стоянова Борисова** |

 Присъстват адв.Силвия Иванова и г-н Ивайло Шопски.

Заседанието бе открито и водено от Председателя на ОИК- г-жа Катя Иванова.

За протоколчик бе избрана Радосвета Кирова.

Председателят предложи следния проект за **ДНЕВЕН РЕД**:

1. Разглеждане на постъпил сигнал за несъвместимост, касаещ кмета на село Долни Раковец, общ. Радомир.

2. Разглеждане на постъпил сигнал за несъвместимост, касаещ кмета на село Прибой, общ. Радомир.

 След проведени обсъждания и разисквания и поради липса на постъпили предложения за допълнение или изменение на проекта за дневния ред, същият беше подложен на гласуване:

Катя Василева Иванова да

Анна Николаева Софрониева да

Мариана Димчова Симеонова да

Теменужка Кирилова Михайлова да

Радосвета Емилова Кирова да

Вероника Бойкова Серафимова да

Владин Василев Владимиров да

Людмила Миткова Петрова да

Славка Стоянова Борисова да

**Дневният ред се приема единодушно от комисията.**

Председателят на ОИК уведоми присъстващите, че в ОИК-Радомир са получени сигнали, с вх.№181/19.12.2023 г. и вх.№182/19.12.2023 г.от адв. Силвия Иванова, за наличие на несъвместимост, относно кметовете на кметства село Прибой и село Долни Раковец. На свое заседание от 21.12.2023 г. ОИК-Радомир взе решение за изпращане на писма с искане за становище от заинтересованите лица. Съгласно обратните разписки писмата са получени и становищата са входирани на 03.01.2024 г.

 **По т. 1 от дневния ред:** От изпратеното становище и след направена справка в Търговския регистър, се установи, че лицето Йоана Тодорова Георгиева е прекратила дейност като управител на търговско дружество към дата 05.12.2023 г. , но не е уведомила ОИК-Радомир и Председателя на Общински съвет Радомир. Посочени бяха различни практики и становище на КС. Адв. Силвия Иванова се позова на правото си на глас, на основание чл.85, ал.10 от ИК, и изрази своето становище като представител на Коалиция и подател на сигнала. Счита, че в сигнала изчерпателно е посочила нарушението на Закона. Позова се на съдебна практика на КС, че има три кумулативни предпоставки, които трябва да бъдат изпълнени. В конкретния случай тя каза, че е изпълнена само една, откъдето следва сигналът й да бъде уважен.

 След проведени разисквания се пристъпи към гласуване за предсрочно прекратяване на пълномощията на Кмета на с. Долни Раковец:

Катя Василева Иванова не

Анна Николаева Софрониева не

Мариана Димчова Симеонова да

Теменужка Кирилова Михайлова да

Радосвета Емилова Кирова не

Вероника Бойкова Серафимова не

Владин Василев Владимиров не

Людмила Миткова Петрова не

Славка Стоянова Борисова не

Със 7 гласа „ПРОТИВ“ и 2 гласа „ЗА“ предложението за предсрочно прекратяване на пълномощията на Кмета на с. Долни Раковец бе отхвърлено. ОИК Радомир оставя без уважение сигнал с вх.№ 182/19.12.2023 г. за наличие на неизпълнение на чл.41, ал.3 от ЗМСМА от адв.Силвия Иванова и не прекратява пълномощията на г-жа Йоана Тодорова Георгиева като кмет на кметство Долни Раковец.

 **По т. 2 от дневния ред:** От изпратеното становище и след направена справка в Търговския регистър, се установи, че лицето Венета Иванова Иванова, кмет на с. Прибой, не е предприела необходимите действия в законоустановения срок за прекратяване на участието си в търговско дружество.

След проведени разисквания се пристъпи към гласуване за предсрочно прекратяване на пълномощията на Кмета на с. Прибой:

Катя Василева Иванова да

Анна Николаева Софрониева да

Мариана Димчова Симеонова да

Теменужка Кирилова Михайлова да

Радосвета Емилова Кирова да

Вероника Бойкова Серафимова да

Владин Василев Владимиров да

Людмила Миткова Петрова да

Славка Стоянова Борисова да

С 9 гласа „ЗА“ предложението за предсрочно прекратяване на пълномощията на лицето Венета Иванова Иванова като кмет на с. Прибой - бе прието. ОИК Радомир обезсилва издаденото й удостоверение.

**ПРЕДСЕДАТЕЛ:\_\_\_\_\_\_\_\_\_\_\_ Секретар:\_\_\_\_\_\_\_\_\_\_\_**

(Катя Иванова) (Радосвета Кирова)

**08.01.2024 г.**